č.j.......... /2021/OVaR

**Zmluva o uskutočnenie prác**

 **Objednávateľ** **Mesto Nitra**

 Štefánikova trieda 60, 950 06 Nitra

 Zastúpené Marek Hattas, primátor mesta

 Bankové spojenie Slovenská sporiteľňa, a.s.

 Číslo účtu - IBAN SK0409000000005028001139

 IČO 308 307

 DIČ 202 110 2853

IČ DPH SK2021102853

 **Zhotoviteľ**

 Zastúpený .................................................................................................

 Bankové spojenie .................................................................................................

 Číslo účtu - IBAN .................................................................................................

 IČO .................................................................................................

DIČ .................................................................................................

IČ DPH .................................................................................................

1. **Predmet zmluvy**

Predmetom tejto zmluvy je zhotovenie prác (diela): **„Doplnenie medziblokového priestoru Popradská – Kmeťova – elektrické NN rozvody.“** podľa cenovej ponuky zhotoviteľa zo dňa .........................., ktorá určuje charakteristiku prác a dodávok. Cenová ponuka/rozpočet je prílohou tejto zmluvy. Zmluvou sa zhotoviteľ zaväzuje vyhotoviť dielo vo vlastnom mene a na vlastnú zodpovednosť, na vlastné náklady a objednávateľ sa zaväzuje vykonané dielo bez vád prevziať a zaplatiť cenu za vykonanie diela uvedenú v čl. III tejto zmluvy. Pre odovzdanie a prevzatie platia podmienky dohodnuté v tejto zmluve.

1. **Lehoty realizácie**

**termín zahájenia:** najneskôrdo 7 dní od odovzdania staveniska

**termín ukončenia:** do 31.10.2021

1. **Cena diela**
2. Cena za zhotovenie predmetu zmluvy v rozsahu podľa čl. I tejto zmluvy je stanovená dohodou zmluvných strán v zmysle zákona č. 18/1996 Z.z. o cenách a vyhláškou č. 87/1996 Z.z. a je doložená zhotoviteľom položkovitým ocenením uvedeným v cenovej ponuke.
3. Cena za zhotovenie celého diela podľa článku I. činí :

 cena spolu bez DPH za všetky práce a dodávky.....................................................................0,00 €

 hodnota DPH 20% ..................................................................................................................0,00 €

 cena celkom vrátane DPH.......................................................................................................**0,00** **€**

 slovom: .............................................................................................................................................

1. Cena obsahuje všetky náklady (aj geodetické a zameriavacie práce – ak sú potrebné) a zisk zhotoviteľa, nevyhnutné k riadnemu a včasnému zrealizovaniu diela. Rovnako tak cena obsahuje aj predpokladané náklady vzniknuté vývojom cien v národnom hospodárstve a to až do doby ukončenia diela podľa zmluvy. Cena taktiež obsahuje odovzdanie potrebnej dokumentácie pri odovzdaní a preberaní stavby, ktorá je potrebná ku kolaudácii diela, ak to vyžaduje stavebné povolenie, ktoré je odovzdané súčasne s odovzdaním staveniska.
2. Rozpočet prác spracovaný zhotoviteľom je súčasťou zmluvy. Slúži k preukázaniu objemu vykonaných prác a kvalitatívneho obsahu prác.
3. **Platobné podmienk**
	* 1. Podkladom pre úhradu ceny predmetu zmluvy bude faktúra vystavená zhotoviteľom v troch rovnopisoch na základe preberacieho protokolu potvrdeného obidvomi zmluvnými stranami po odovzdaní predmetu zmluvy podľa čl. I. Objednávateľ je povinný uhradiť cenu uvedenú čl. III. písm. b) v lehote splatnosti 14 dní odo dňa doručenia faktúry vystavenej zhotoviteľom.
		2. Doložka o zákonnej povinnosti prenesenia daňovej povinnosti:

Pre postup zmluvných strán pri uplatnení platobných podmienok a úhrade ceny plnenia alebo jej časti podľa tejto zmluvy sa uplatňuje prenos daňovej povinnosti zo zhotoviteľa (poskytovateľa zdaniteľného plnenia) na objednávateľa (príjemcu zdaniteľného plnenia) v zmysle v zmysle § 69 ods. 12 písm. j) zákona č. 222/2004 Z.z. o dani z pridanej hodnoty v platnom znení.

Zhotoviteľ je povinný vystaviť faktúru podľa tejto zmluvy na sumu bez DPH s doložkou: „*Uplatňuje sa prenesenie daňovej povinnosti na objednávateľa v zmysle § 69 ods. 12 písm. j) zákona č. 222/2004 Z.z. o dani z pridanej hodnoty v platnom znení*“.

1. **Vykonávanie diela**
2. Zhotoviteľ je povinný vyhotoviť dielo včas a riadne.
3. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy (Stavebný zákon č. 50/76 Zb. v znení neskorších zmien a doplnkov), technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej správy.
4. Počas doby realizácie diela je zhotoviteľ zodpovedný za všetky škody, ktoré sa na zhotovovanej veci vyskytnú okrem nasledovných rizík:
	* vojna /či už vyhlásená alebo nie/, invázia, činy cudzích nepriateľov
	* povstanie, revolúcia, rebélia, vojenský puč, násilné prevzatie moci, alebo občianska vojna
	* radiácia, kontaminácia rádioaktivitou z nukleárnych palív a nukleárnych odpadov z rádioaktívnych toxických výbušnín, alebo z ďalších nebezpečných vlastností akýchkoľvek nukleárnych explozívnych zariadení alebo nukleárnych komponentov
	* násilnosť, všeobecný rozvrat, pokiaľ sa netýkajú len zamestnancov zhotoviteľa alebo podzhotoviteľov v súvislosti s vykonávanými prácami.
	* škôd spôsobených chybným návrhom alebo projektovou dokumentáciou, za ktoré zhotoviteľ nezodpovedá
	* účinky prírodných síl, ktoré sa nedali predvídať a neboli preto proti nim zhotoviteľom vykonané zodpovedajúce opatrenia
5. Zhotoviteľ zodpovedá za uplatnené sankcie orgánov a organizácií súvisiace s výstavbou predmetu zmluvy.
6. Zhotoviteľ vyprace stavenisko do 3 dní po riadnom ukončení a odovzdaní diela.
7. Zhotoviteľ vyhlasuje, že miesto realizácie diela je mu známe na základe tvaromiestnej obhliadky, pri ktorej nezistil žiadne zjavné prekážky brániace alebo sťažujúce realizáciu diela v dohodnutom termíne.
8. Zhotoviteľ sa zaväzuje udržiavať na pracoviskách poriadok a čistotu, odstrániť na svoje náklady všetky nečistoty a odpady vzniknuté v súvislosti s výkonom prác a dodržiavať bezpečnosť a ochranu zdravia pri práci v rámci platných noriem.
9. Pri realizácii je potrebné dodržať nasledovné podmienky:

- zhotoviteľ spracuje návrh prenosného dopravného značenia (ak je potrebný/vyžiadaný), ktorý bude odsúhlasený príslušným KDI a požiada príslušný správny cestný orgán o uzávierku miestnej komunikácie

1. **Prerušenie a zastavenie prác**
	* 1. Zhotoviteľ je oprávnený prerušiť práce v týchto prípadoch:
	* pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.
	* v prípade uvedenom v § 551 odst.1/pri platnosti odst. 3/ Obchod. zákonníka
		1. Objednávateľ je oprávnený zastaviť stavebné práce v týchto prípadoch:
	* pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.
	* obe zmluvné strany môžu žiadať o prerušenie a zastavenie prác, aj z iných dôvodov ako sú uvedené vyššie, avšak v plnom rozsahu zodpovedajú za škody týmto spôsobené.
	* pri zastavení alebo prerušení prác je zhotoviteľ povinný urobiť také úpravy alebo opatrenia, ktoré dovedú dielo do stavu minimalizujúceho škody na ňom spôsobené.
	* náklady v plnom rozsahu na tieto úpravy nesie strana, z ktorej viny boli práce zastavené alebo prerušené.
2. **Záručná doba**

Záručná doba na dielo je 24 mesiacov a začína plynúť dňom nasledujúcim po dni prevzatia diela.

1. **Odstúpenie od zmluvy**

Pre odstúpenie od zmluvy platia § 345-351 Obchodného zákonníka č.513/91 Zb. v znení neskorších zmien a doplnkov.

1. **Náhrada škôd a nákladov**

Pri uplatnení úhrady škôd a nákladov sa zmluvné strany budú riadiť ustanoveniami §-ov 373-386 Obch. zákonníka č. 513/91 Zb. v znení neskorších zmien a doplnkov.

1. **Riešenie sporov**

Zmluvné strany sa zaväzujú riešiť spory vyplývajúce z tejto zmluvy obligátne formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný obchodný súd.

1. **Zmluvné pokuty**

Zhotoviteľ je povinný zaplatiť objednávateľovi zmluvnú pokutu za omeškanie so splnením:

1. za neukončenie diela podľa čl. I., vo výške 0,1% z ceny diela za každý začatý deň omeškania, ktorá sa od 14 dňa omeškania vrátane zvyšuje na 0,2%. V prípade omeškania zhotoviteľa o viac ako 15 dní vzniká právo objednávateľa od zmluvy odstúpiť.
2. za omeškanie s odstránením vád a nedorobkov zistených pri preberacom konaní vo výške 16 € za každý deň omeškania.
3. vypratania staveniska vo výške 3,- € za každý deň omeškania.

Objednávateľ je povinný zaplatiť zhotoviteľovi úrok z omeškania za nezaplatenie faktúry v zmluvnom termíne vo výške 0,1% z dlžnej sumy za každý deň omeškania.

1. **Záverečné ustanovenia**
2. Táto zmluva je vyhotovená v 4 exemplároch, z toho 1 pre zhotoviteľa a 3 pre objednávateľa.
3. Zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim pod dni zverejnenia na webovom sídle objednávateľa.
4. Ostatné vzťahy touto zmluvou neupravené sa budú riadiť podľa Obchodného zákonníka č. 513/91 Zb. v znení neskorších zmien a doplnkov.
5. Zmluva bola účastníkmi prečítaná a na znak toho, že obsahuje ich skutočnú slobodnú a vážnu vôľu aj vlastnoručne podpísaná.

V ............., dňa ................ V Nitre, dňa

........................................................ ....................................................... zhotoviteľ objednávateľ

 Marek Hattas

 primátor mesta Nitry